**Стефан Марковски** (Гевгелија, 1 декември 1990

) — македонски писател, поет, сценарист и филозоф.

Животопис
---------

Стефан Марковски е роден во Гевгелија, каде завршил основно и средно образование. Дипломирал на Катедрата за општа и компаративна книжевност при Филолошкиот Факултет „Блаже Конески", како и на Институтот за Филозофија на Филозофскиот факултет при Универзитетот „Св. Кирил и Методиј" во Скопје.

Магистрирал Филмско и ТВ сценарио на Факултетот за Драмски Уметности.

Пишува уште од основноучилишните денови, кога ги завршил и своите први книги.

За романот „Еднонасочно" во 2009-та ја добил наградата „Петре М. Андреевски" за роман на републичко ниво од Фондацијата „Рамковски".

Во 2014-та му е врачено признанието на Општина Гевгелија – „7 ноември"  за достигнувања во културата и придонес во културната афирмација на градот.

Добитник е на „Гран При" на поетскиот фестивал „Литературни Искри" – Гостивар, како и на наградата „Македонска книжевна авангарда" за збирката раскази „Продавачот на ветар и магла и други приказни".

За поетската збирка „Сиво сјаат вселените" во 2016-та ја добил наградата *Бели мугри* Архивирано на 4 декември 2016 г. а следната година и наградите *Крсте Чачански* и *Книжевно перо* од Хрватското книжевно друштво за збирката кратки раскази „Смртта долетува насмевната", *Книжевен круг* за „Фауст го трча плебејскиот круг".

Ја добил и наградата „Празник на липите" од Друштвото на писателите на Македонија во 2022 година за најдобра песна напишана по повод истоимената манифестација.

Добитник е и на неколку домашни и странски награди за есеи, филмско сценарио, како и на книжевни резиденции.

Застапен е во повеќе меѓународни антологии. Објавува студии и статии во различни списанија за литература, уметност, наука и филозофија од земјата и странство.

Извадоци од неговото творештво и книги се преведени и објавени на повеќе јазици.

Марковски е главен и одговорен уредник на списанието за литература, култура и уметност „Современост" и е член на редакцијата на ревијата „Стожер" во издание на Друштвото на писателите на Македонија.

Уредник е и на поетските збирки вклучени во проектот „Метрички карван".

Член е на Друштвото на писателите на Македонија, платформата *Версополис*, Македонскиот центар на Меѓународниот театарски институт (ИТИ) и други меѓународни асоцијации. 

Настап и предавање на Марковски во библиотеката Сан Херонимо во Сан Себастијан, Шпанија

Творештво
---------

Марковски е автор на дела од повеќе области и жанрови, вклучувајќи прозни, поетски, драмски и теориски книги.

* Романи: *Еднонасочно*, 2009; *Еретички писма или наоѓајќи ги небата што сјаат црвено*, 2018; *Анатомија на бумбарот,* 2021.
* Раскази: *Продавачот на ветар и магла и други приказни*, 2015; *Смртта долетува насмевната*, 2017, *Фауст го трча плебејскиот круг*, 2020.
* Поезија: *За некои спомени од онаа некогашност*, 2010; *Апеирон*, 2010; *In Nomine*, 2016; *Сиво сјаат вселените*, 2016; *По трагата на белиот грифон;* 2018, *Хипербог*, 2019; *Алгоритмеа: Евлогија за дигиталните богови,* 2022.
* Психолошки и филозофски дела: *Хиерархиска еволуција на свеста*, 2012; *Мета(де)конструкција и општа филозофија*, 2012; *Среќата е глагол*, 2013
* Драма: *Мајстори за огледала*, 2019.
* Теорија: *Потенцијалите на жанрот крими-драма преку сценариото за игран филм „Се викам Слобода"*, 2019.

Во 2019-та бил објавен и поетски избор од Марковски на македонски и англиски јазик насловен *Promised Land*.

Неговите романи „Еретички писма или наоѓајќи ги небата што сјаат црвено" и „Анатомија на бумбарот", како и збирката раскази „Фауст го трча плебејскиот круг" се исто така објавени на англиски јазик и достапни на голем број меѓународни книжевни платформи.

Покрај своето книжевно творештво, Марковски е автор на трудови, меѓу кои и на прегледен труд од областа на неврофилозофијата, насловен „Улогата и влијанието на неврофилозофијата врз современите когнитивистички и физиолошки парадигми за свеста", објавен во 2018 година, како и „Вештачката интелигенција и можноста за програма-генератор на текстови на македонски литературен јазик", студија која ги анализира можностите за развивање оперативна вештачка интелигенција на македонски јазик.

Наводи
------

1. ↑  Романот „Еднонасочно", добитник на наградта Петре М. Андреевски за 2009, промовиран во Гевгелија
2. ↑  Објавени добитниците на Седмоноемвриската награда на Гевгелија
3. ↑  „Стефан Марковски со збирката раскази „Фауст го трча плебејскиот круг" победник на конкурсот „Книжевен круг за проза"". *Нова Македонија*. 26.10.2020. Проверете ги датумските вредности во: `|date=` (help)
4. ↑  „Stefan Markovski". *Versopolis poetry*.
5. ↑  Markovski, Stefan (28 март 2019). „Promised Land Kindle Edition". *Amazon*.
6. ↑  „Романот „Еретички писма" на Стефан Марковски објавен на англиски јазик". *МКД.мк*. 10.08.2020. Архивирано од изворникот на 24 јануари 2021. Проверете ги датумските вредности во: `|date=` (help)

Надворешни врски
----------------

* Стефан Марковски во меѓународната поетска антологија „Хибискус"
* „Еретички писма" на Стефан Марковски објавен на англиски јазик Архивирано на 19 декември 2021 г.
* Роман на гевгеличанецот Стефан Марковски најпродаван на платформата ,,Амазон"
* Стефан Марковски - човек на перото
* Стефан Марковски: Нобеловата за Дилан ми се причини паравест
* Марковски - моето творештво има катарзичка функција
* Стефан Марковски до младите писатели: Усовршувањето на авторот е невозможно без поголем творечки потфат